Na temelju članka 32. Statuta Općine Vrbje („Službeni glasnik općine Vrbje” br. 3/18), Općinsko vijeće Općine Vrbje na 14. sjednici održanoj dana 20.12.2019. godine, donosi

**O D L U K A**

**o sufinanciranju smještaja djece u dječji vrtić**

**u 2020.godini**

**I.**

Općina Vrbje sufinancirat će smještaj djece sa prebivalištem u Općini Vrbje u dječji vrtić u visini iznosa od 1.000,00 kuna po djetetu.

Ako je ekonomska cijena smještaja u dječji vrtić niža od tisuću kuna, odobrava se financiranje smještaja u visini ekonomske cijene vrtića.

**II.**

Općina Vrbje će sredstva za sufinanciranje uplaćivati direktno na žiro račun dječjeg vrtića s kojim bude imala potpisan ugovor.

Ukoliko dijete bude smješteno u vrtić s kojim općina nema potpisan ugovor, sredstva će se refundirati na tekući račun roditelja u uz predočenje dokaza o izvršenoj uplati za smještaj u vrtiću.

**IV.**

Trošak sufinanciranja smještaja u dječji vrtić snosit će Proračun Općine Vrbje za 2020.g.

Sufinanciranje će se primjenjivati od 01.01.2020.g.

Odluka se primjenjuje od 01.01.2020.g. do 31.12.2020.g.

**V.**

Odluka stupa na snagu 8 dana od dana objave u Službenom glasniku općine Vrbje, a primjenjuje se od 01.01.2020.g.

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA VRBJE**

**OPĆINSKO VIJEĆE**

**KLASA:402-08/19-01/02**

**URBROJ:2178/19-03-19-1**

**Vrbje, 20.12.2019.**

**PREDSJEDNIK OPĆINSKOG VIJEĆA:**

**Mladen Konjević**